Maria Børja

Maria Børja (født 1977)  er en norsk forfatter, formidler og journalist.

I 2023 utga hun novellesamlingen Hele verden skal elske ossHele verden skal elske oss på Cappelen Damm, som i Dagsavisen ble kalt «solid novellekunst». Karoline Henanger skrev i Klassekampens bokmagasin: «Børja byr på små glimt fra mennesker, natur og omgivelser og gir dem en tyngde, en betydning. Børja hekter oss fast i de flyktige relasjonene, i menneskene og møtene som der og da lodder tungt i oss, men som over tid glir unna.» 

Børja debuterte med novellesamlingen VoksentingVoksenting (på Storytel) på Forlaget Oktober i 2010, som blant annet ble kalt en «erotisk knalldebut» (Moss Avis) og «penetrerende prosa» (Klassekampen). I sistnevnte avis skrev Silje Bekeng: «Børja går tett på situasjoner, finner det punktet der den sosiale dansen kommer ut av balanse, pirker i det. Det gjør hun på ofte snedige og interessante måter, med mørk humor. ... Børja har nerve og blikk for detaljer og situasjoner. Voksenting har dette noe spesielle som gjør at en tar seg i å sitte og gruble på den i etterkant, litt forundret og fascinert på samme tid.»

Romanen NY BY kom ut i 2013.NY BY Klassekampen skrev at «Børja har med dette rigga til ei scene der mange av dei problemstillingane som ligg nære kvardagen dagens unge vaksne, oppvaksne i eit trygt og privilegert Noreg, har gode moglegheiter til å utspela seg. NY BY lukkast i å formidla den rusen det er å sprenga ut frå det vande, å trø på ny asfalt og å forsøka å forma seg sjølv på nytt, etter ein litt diffus mal.»

Børja jobbet i Dagbladet 2000–2007, i kommunikasjonsavdelingen i Den Norske Opera & Ballett 2008–2014 og 2018–2020, og har siden 2015 jevnlig holdt foredrag om moderne ballett i Operaen, blant andre frilansoppdrag om scenekunst og litteratur. I årene 2001–2017 var hun prosjektleder for diktforumet Diktkammeret, der Helge Torvund er diktlærer. Børja har vært spaltist for Moss Avis og er løselig tilknyttet House of Foundation. Hun er involvert i oppropet «Forfattere mot oljeleting».

 Bibliografi 
 Hele verden skal elske oss, Cappelen Damm (2023) 
 Ny by, roman, Oktober (2013)
 Voksenting, noveller, Oktober (2010) 

 Antologier
 Mensen, novelle i antologi, Gyldendal (2016) 
 11 i 11, novelle i antologi for ungdom, Aschehoug (2011) 
 Rosa prosa, dialogtekst i antologi, Gyldendal (2006) 
 Signaler, åtte korttekster, Cappelen (2006) 

 Redaktør
 Å våga seg ut i ord, medredaktør med Helge Torvund, Samlaget (2011) 
 Faen ta tyngdekrafta, medredaktør med Kristian Rishøi, Gyldendal (2008) 
 Dikt i hundre, medredaktør med Arne Ruste, Anna-Karin Brattli Aaserud og Elisabeth Johansen, Orkana (2005)

 Referanser 

 Eksterne lenker 
 Presentasjon i Forfatterkatalogen på Forfattersentrums nettsider
 Presentasjon på Cappelen Damms nettsider
 Egen hjemmeside
 Bøker i Deichman.no (som forfatter og redaktør)

Kategori:Norske romanforfattere
Kategori:Norske journalister